Còmmisu

U Còmisu è nu cumuni di 28.389 abbitanti dâ pruvincia di Ragusa.

 Storia 
U primu nzidiamentu di l'òmu nnô tirritoriu dû Còmmisu risali ô sicunnu millenniu prima di Cristu, quannu i Sìculi stàvanu ìn menzu ê muntagni dû Còmisu.

Tempu arreri si pinzava ca nnô Cozzu Apolla si truvava a mistiriusa "Kasmenai", ammintuvata di Tucidide. A inizziu nuvicentu pirò l'archiòlugu Paolo Orsi spruvau sta suppusizziuni, truvannu u situ di Casmeni ncapu a munti Lauru, ô cantu di Buscema.

Àvi na sfunnacata di resti grechi e rumani: mpurtanti sun' i termi Dianae Fons, vicinu â chiazza "Fonti Diana".

L'agghicata dî Bizzantini, doppu di scurrirìi dî bàrbari, desi nu novu arrupigghiu: a citati si pigghiau i mura e tutti i nucli abbitativi si mèttunu nzèmmula pi furmari u casali di Còmicio (chiamatu appoi Jhòmiso).

Ma a vera storia dâ citati accuminza cu l'Aragunisi ca dunaru u fìudu dû Còmisu a Fridiricu Speciario di Missina, nnô 1296. Chistu si fici fari nu palazzu-casteḍḍu ca addivintau u centru dû pajisi.

Appoi u fìudu arrivau nnê manu di Giuvanni Chiaramunti e nnô 1392 addivintau di Birnandu Cabrera, catalanu e conti di Mòdica. Ma so figghiu Giuvanni si jinchìu di dèbbiti e vinnìu a citati nnô 1453 a Don Piriconiu II dî Naselli, nòbbili di ntica famigghia. Chisti tènniru u fìudu nzinu ô XVIII sèculu e, sutta di iḍḍi, u Còmmisu juncìu a na bona pusizziuni ecunòmica e suciali grazzi a liggi cchiù muderni.

A l'accumminzagghia dû XVII sèculu u rinnuvamentu ca cci fu nnê sèculi passati, si firmau pi tanti mutivi: a funnazziuni dû Casali di Vittoria, cu tanti cumisari ca si nni jeru a Vittoria; la pesti dû 1624; u tirrimotu dû 1693, ca fici nuvanta morti. Propia doppu ô tirrimotu, a cità fu ricustrujuta cû stili baroccu.

Nnô piriudu dû fascìsimu ô Còmisu vinni custrujuta na basi militari dâ NATO. Versu a fini dû 1944 Badoglio, ca era u capu di guvernu 'n càrrica, cummannau a tutti i surdati taliani di turnari 'n guerra.
Ma li cumisari, stanchi dâ guerra, ntonzi attacaru la prifittura e dichiararu la "Ripùbbrica nnipindenti dû Còmisu", ca durau sì e no sulu du' misa. L'artèfici di sta "ripùbbrica" foru arristati e mannati a Ustica. Chisti turnau pirò na vota ca fu dichiarata a Ripubblica Italiana.

 Storia ricenti 
Nni l'anni '80 ô Còmisu a basi militari fascista fu cummirtuta dî miricani pi fari na basi NATO cu mìssili nucliari; fu appoi smantiḍḍata nnô 1991, câ fini dâ guerra fridda. L'airuportu militari Magliocco fu ristrutturatu e trasfurmatu 'n airuportu civili.
L'airuportu è ora attivu a pàrtiri dû 30 di maju 2013.

 Cumisari cèlibbri 
Nirìa Lu Blancu, dittu lu Còmisu, pitturi
Patri Petru Palazzu, parrinu
Sarbaturi Adamu, cantanti
Gesuardu Bufalinu, scritturi
Can. Raffieli Flaccaventu, stòricu e scritturi
Brasi Paci, archiolugu e privissuri universitariu
Carmelu Lauretta, poeta, scritturi e sicilianista
Sarbaturi Fiumi, pitturi, sculturi e scritturi

 Tradizzioni e manifestazzioni 
 03 frivaru, Festa 'rî San Blasi. Fistiggiamenti.

Lijami nterni
 Pruvincia di Ragusa
 Airuportu Vicenzu Maglioccu

Lijami di fora
Còmmisu ntô situ di Sicilia in Dettaglio
Còmisu e Cumisari
 Viecci fotografii ri Còmisu e Cumisari
 Canti riliggiusi cumisani ro XXI seculu
SAN MILASI PATRONU RO COMISU
SANTA LUCIA - Virgini e Martiri sirausana
Coroncina a Santa Filumena Virgini e Martiri
  Canti pupulari cumisani
 Coroncina re Setti Riluri ri Maria SS
 BEDDA MATRI 'A RAZIA
  POESIA E MUSICA (Omaggio a quattro poeti comisani)
 CANTI A MARIA SS. ADDOLORATA per la Chiesa Madre di Comiso

Catigurìa:Cumuni dâ pruvincia di Rausa